CELEX: 32007D0570
Language: lt
Date: 1187568000000
Title: 2007/570/EB: 2007 m. rugpjūčio 20 d. Komisijos sprendimas, iš dalies keičiantis Sprendimą 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų (pranešta dokumentu Nr. C(2007) 3902) (Tekstas svarbus EEE )

22.8.2007   
            
            
               LT
            
            
               Europos Sąjungos oficialusis leidinys
            
            
               L 217/36
            
         
      KOMISIJOS SPRENDIMAS
   
   2007 m. rugpjūčio 20 d.
   iš dalies keičiantis Sprendimą 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų
   (pranešta dokumentu Nr. C(2007) 3902)
   (Tekstas svarbus EEE)
   (2007/570/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 10 straipsnio 2 dalį,
   kadangi:
   
               (1)
            
            
               Pagal Direktyvą 91/67/EEB valstybė narė gali pateikti Komisijai programą, kurios paskirtis – leisti jai vėliau inicijuoti procedūras dėl patvirtintos zonos arba patvirtinto ūkio, esančio nepatvirtintoje zonoje, statuso dėl žuvų ligos ar ligų – virusinės hemoraginės septicemijos (VHS) ir infekcinės hematopoetinės nekrozės (IHN) – suteikimo zonai arba ūkiui, esančiam nepatvirtintoje zonoje. Komisijos sprendimu 2003/634/EB (2) patvirtintos ir jame išvardytos įvairių valstybių narių pateiktos programos.
            
         
               (2)
            
            
               2007 m. kovo 28 d. raštu Jungtinė Karalystė paprašė patvirtinti Uzo (Ouse) upės zonoje taikytiną programą ir sugrąžinti patvirtintos zonos statusą dėl VHS. Komisija išsamiai išnagrinėjo pateiktą programą ir nustatė, kad ji atitinka Direktyvos 91/67/EEB 10 straipsnį. Todėl šią programą reikėtų patvirtinti ir įtraukti į Sprendimo 2003/634/EB I priedo sąrašą.
            
         
               (3)
            
            
               2006 m. lapkričio 21 d. raštu Suomija paprašė patvirtintą statusą dėl neužkrėstumo VHS taikyti ir visoms pakrančių zonoms, išskyrus zonas, kuriose taikomos specialiosios likvidavimo priemonės. Suomijos pateikti dokumentai rodo, kad ši zona atitinka Direktyvos 91/67/EEB 5 straipsnyje nustatytus reikalavimus. Visos jos teritorijos pakrančių zonos, išskyrus zonas, kuriose taikomos specialiosios likvidavimo priemonės, buvo laikomos neužkrėstomis ir įtrauktos į 2002 m. balandžio 22 d. Komisijos sprendimo 2002/308/EB, nustatančio patvirtintų zonų ir patvirtintų ūkių, atsižvelgiant į vienos ar kelių žuvų ligų – virusinės hemoraginės septicemijos (VHS) arba infekcinės hematopoetinės nekrozės (IHN) – paplitimą, sąrašus (3), I priedo zonų, patvirtintų atsižvelgiant į VHS, sąrašą. Todėl programa dėl neužkrėstumo VHS, taikoma visoms Suomijos pakrančių zonoms, išskyrus programos dalį, taikomą zonoms, kuriose taikomos specialiosios likvidavimo priemonės, buvo užbaigta ir ją reikėtų išbraukti iš Sprendimo 2003/634/EB I priedo.
            
         
               (4)
            
            
               2006 m. sausio 11 d. raštu Italija paprašė patvirtinti ūkyje taikytiną programą dėl patvirtinto ūkio, esančio nepatvirtintoje zonoje, statuso dėl VHS ir IHN suteikimo. Komisija išsamiai išnagrinėjo pateiktą programą ir nustatė, kad ji atitinka Direktyvos 91/67/EEB 10 straipsnį. Todėl šią programą reikėtų patvirtinti ir įtraukti į Sprendimo 2003/634/EB II priedo sąrašą.
            
         
               (5)
            
            
               Buvo užbaigtos programos, taikytinos Trento autonominės provincijos zonai Val di Sole e Val di Non ir zonai Val Banale, ir programa, taikytina Valle del Torrente Venina esančioje zonoje Lombardijos regione. Todėl jas reikėtų išbraukti iš Sprendimo 2003/634/EB I priedo.
            
         
               (6)
            
            
               Todėl Sprendimą 2003/634/EB reikėtų atitinkamai iš dalies pakeisti.
            
         
               (7)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2003/634/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. rugpjūčio 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 220, 2003 9 3, p. 8. Sprendimas su paskutiniais pakeitimais, padarytais Sprendimu 2006/685/EB (OL L 282, 2006 10 13, p. 44).
   
      (3)  OL L 106, 2002 4 23, p. 28. Sprendimas su paskutiniais pakeitimais, padarytais Sprendimu 2007/345/EB (OL L 130, 2007 5 22, p. 16).
   
      PRIEDAS
      „
            I PRIEDAS
            PROGRAMOS, PATEIKTOS DĖL PATVIRTINTOS ZONOS STATUSO DĖL ŽUVŲ LIGOS AR LIGŲ – VHS IR IHN – SUTEIKIMO
            1.   DANIJA
            1995 M. GEGUŽĖS 22 D. DANIJOS PATEIKTOS PROGRAMOS TAIKOMOS:
            
                        —
                     
                     
                        FISKEBÆK Å baseinui,
                     
                  
                        —
                     
                     
                        visoms JUTLANDIJOS DALIMS, esančioms į pietus ir vakarus nuo Storåen, Karup å, Gudenåen ir Grejs å baseinų,
                     
                  
                        —
                     
                     
                        visai DANIJOS SALŲ teritorijai.
                     
                  2.   VOKIETIJA
            1999 M. VASARIO 25 D. VOKIETIJOS PATEIKTA PROGRAMA, TAIKOMA:
            
                        —
                     
                     
                        OBERN NAGOLD baseino zonai.
                     
                  3.   ITALIJA
            
                        3.1.
                     
                     
                        2001 M. SPALIO 6 D. ITALIJOS PATEIKTA PROGRAMA, SU PAKEITIMAIS, PADARYTAIS 2003 M. KOVO 27 D. RAŠTU, DĖL BOLCANO (BOLZANO) AUTONOMINĖS PROVINCIJOS, TAIKOMA:
                        
                           Zona Provincia di Bolzano
                        
                        
                                    —
                                 
                                 
                                    Zoną sudaro visi Bolcano (Bolzano) provincijos baseinai.
                                    Zonai priklauso ZONA VAL DELL'ADIGE aukštutinė dalis, t. y. Adidžės (Adige) upės baseinas nuo jos ištakų Bolcano provincijoje iki Bolcano ir Trento provincijų ribos.
                                    (NB: Likusiajai daliai, t. y. ZONA VAL DELL'ADIGE žemutinei daliai, taikoma patvirtinta programa dėl Trento autonominės provincijos. Šios zonos aukštutinė ir žemutinė dalys turi būti laikomos vienu epidemiologiniu vienetu.)
                                 
                              
                  
                        3.2.
                     
                     
                        1996 M. GRUODŽIO 23 D. IR 1997 M. LIEPOS 14 D. ITALIJOS PATEIKTOS PROGRAMOS DĖL TRENTO AUTONOMINĖS PROVINCIJOS, TAIKOMOS:
                        
                                     
                                 
                                 
                                    
                                       Zona Val dell'Adige – žemutinei daliai
                                    
                                    
                                                —
                                             
                                             
                                                Adidžės (Adige) upės ir jos ištakų, esančių Trento autonominėje provincijoje, baseinams nuo Bolcano (Bolzano) provincijos ribos iki Alos (Ala) užtvankos (hidroelektrinės).
                                                (NB: ZONA VAL DELL'ADIGE aukštutinei daliai taikoma patvirtinta programa dėl Bolcano provincijos. Šios zonos aukštutinė ir žemutinė dalys turi būti laikomos vienu epidemiologiniu vienetu.)
                                             
                                          
                              
                                     
                                 
                                 
                                    
                                       Zona Torrente Arnò
                                    
                                    
                                                —
                                             
                                             
                                                
                                                   Arnò upelio baseinui nuo ištakų iki žemupio užtvankų, netoli vietos, kur Arnò upelis įteka į Sarca upę.
                                             
                                          
                              
                                     
                                 
                                 
                                    
                                       Zona Varone
                                    
                                    
                                                —
                                             
                                             
                                                
                                                   Magnone upelio baseinui nuo ištakų iki krioklio.
                                             
                                          
                              
                                     
                                 
                                 
                                    
                                       Zona Alto e Basso Chiese
                                    
                                    
                                                —
                                             
                                             
                                                Kjezė (Chiese) upės baseinui nuo jos ištakų iki Condino užtvankos, išskyrus Adanà ir Palvico upelių baseinus.
                                             
                                          
                              
                                     
                                 
                                 
                                    
                                       Zona Torrente Palvico
                                    
                                    
                                                —
                                             
                                             
                                                
                                                   Palvico upelio baseinui iki užtvankos iš betono ir akmenų.
                                             
                                          
                              
                  
                        3.3.
                     
                     
                        2001 M. VASARIO 21 D. ITALIJOS PATEIKTA PROGRAMA DĖL VENECIJOS REGIONO TAIKOMA:
                        
                           Zona Torrente Astico
                        
                        
                                    —
                                 
                                 
                                    
                                       Astico upės baseinui nuo jos ištakų (Trento autonominėje provincijoje ir Vičencos (Vicenza) provincijoje Venecijos regione) iki užtvankos netoli Pedescala tilto Vičencos (Vicenza) provincijoje.
                                    
                                       Astico upės žemupio dalis tarp užtvankos netoli Pedescala tilto ir Pria Maglio užtvankos laikoma buferinė zona.
                                 
                              
                  
                        3.4.
                     
                     
                        2002 M. VASARIO 20 D. ITALIJOS PATEIKTA PROGRAMA DĖL UMBRIJOS REGIONO, TAIKOMA:
                        
                           Zona Fosso de Monterivoso:
                        
                        
                                    —
                                 
                                 
                                    
                                       Monterivoso upės baseinui nuo jos ištakų iki Ferentillo užtvankų.
                                 
                              
                  
                        3.5.
                     
                     
                        2004 M. RUGSĖJO 23 D. ITALIJOS PATEIKTA PROGRAMA DĖL TOSKANOS REGIONO, TAIKOMA:
                        
                           Zona Valle di Tosi:
                        
                        
                                    —
                                 
                                 
                                    
                                       Vicano di S. Ellero upės baseinui nuo jos ištakų iki Il Greto užtvankos netoli Raggioli kaimo.
                                 
                              
                  
                        3.6.
                     
                     
                        2005 M. LAPKRIČIO 22 D. ITALIJOS PATEIKTA PROGRAMA DĖL TOSKANOS REGIONO, TAIKOMA:
                        
                           Bacino del Torrente Taverone:
                        
                        
                                    —
                                 
                                 
                                    
                                       Taverone upės baseinui nuo jos ištakų iki užtvankos, esančios pasroviui nuo Il Giardino žuvininkystės ūkio.
                                 
                              
                  
                        3.7.
                     
                     
                        2006 M. VASARIO 2 D. ITALIJOS PATEIKTA PROGRAMA DĖL PJEMONTO (PIEMONTE) REGIONO, TAIKOMA:
                        
                           Zona Valle Sessera:
                        
                        
                                    —
                                 
                                 
                                    
                                       Sessera upės baseinui nuo jos ištakų iki „Ponte Garnero“ užtvankos Coggiola savivaldybėje.
                                 
                              
                  
                        3.8.
                     
                     
                        2006 M. VASARIO 21 D. ITALIJOS PATEIKTA PROGRAMA DĖL LOMBARDIJOS REGIONO, TAIKOMA:
                        
                           Zona Valle del Torrente Bondo:
                        
                        
                                    —
                                 
                                 
                                    
                                       Bondo upės baseinui nuo jos ištakų iki Vesio užtvankos.
                                 
                              
                  
                        3.9.
                     
                     
                        2006 M. GEGUŽĖS 22 D. ITALIJOS PATEIKTA PROGRAMA DĖL LOMBARDIJOS REGIONO, TAIKOMA:
                        
                           Zona Fosso Melga – Bagolino:
                        
                        
                                    —
                                 
                                 
                                    
                                       Fosso Melga upės baseinui nuo jos ištakų iki užtvankos, ties kuria Fosso Melga upė įteka į Caffaro upę.
                                 
                              
                  4.   SUOMIJA
            
                        4.1.
                     
                     
                        2002 M. KOVO 27 D., 2002 M. BIRŽELIO 4 D., 2003 M. KOVO 12 D., 2003 M. BIRŽELIO 12 D. IR 2003 M. SPALIO 20 D. RAŠTUOSE SUOMIJOS APRAŠYTA PROGRAMA DĖL NEUŽKRĖSTUMO VHS, ĮSKAITANT SPECIALIĄSIAS LIKVIDAVIMO PRIEMONES, TAIKOMA:
                        
                                    —
                                 
                                 
                                    Alandų (Åland) provincijai,
                                 
                              
                                    —
                                 
                                 
                                    
                                       Pyhtää srities teritorijai, kuriai taikomi apribojimai,
                                 
                              
                                    —
                                 
                                 
                                    
                                       Uusikaupunki, Pyhäranta ir Rauma savivaldybes apimančiai teritorijai, kuriai taikomi apribojimai.
                                 
                              
                  5.   JUNGTINĖ KARALYSTĖ
            
                        5.1.
                     
                     
                        2007 M. KOVO 28 D. JUNGTINĖS KARALYSTĖS PATEIKTA PROGRAMA DĖL NEUŽKRĖSTUMO VHS, TAIKOMA
                        
                                    —
                                 
                                 
                                    Uzo (Ouse) upei nuo jos ištakų iki įprasto potvynių ir atoslūgių apimamo ploto ribų ties Naburn Lock ir Weir.
                                 
                              
                  
         
            II PRIEDAS
            PROGRAMOS, PATEIKTOS DĖL PATVIRTINTO ŪKIO, ESANČIO NEPATVIRTINTOJE ZONOJE, STATUSO DĖL ŽUVŲ LIGOS AR LIGŲ – VHS IR IHN – SUTEIKIMO
            1.   ITALIJA
            
                        1.1.
                     
                     
                        2000 M. GEGUŽĖS 2 D. ITALIJOS PATEIKTA PROGRAMA DĖL FRIULIO–VENECIJOS DŽULIJOS (FRIULI-VENEZIA GIULIA) REGIONO UDINĖS (UDINE) PROVINCIJOS, TAIKOMA:
                        
                           Tagliamento upės baseino ūkiams:
                        
                        
                                    —
                                 
                                 
                                    
                                       Azienda Vidotti Giulio s.n.c., Sutrio.
                                 
                              
                  
                        1.2.
                     
                     
                        2007 M. SAUSIO 11 D. ITALIJOS PATEIKTA PROGRAMA DĖL KALABRIJOS REGIONO, TAIKOMA:
                        
                           Noce upės baseino ūkiams:
                        
                        
                                    —
                                 
                                 
                                    
                                       Pietro Forestieri-Tortora (CS) Loc. S. Sago.
                                 
                              
                  “